CELEX: 62016CN0293
Language: et
Date: 2016-05-25 00:00:00
Title: Kohtuasi C-293/16: Eelotsusetaotlus, mille on esitanud Tribunal Supremo, Sala de lo Contencioso-Administrativo, Sección Cuarta (Hispaania) 25. mail 2016 – Sharda Europe B.V.B.A. versus Administración del Estado ja Syngenta Agro, S.A.

22.8.2016   
            
            
               ET
            
            
               Euroopa Liidu Teataja
            
            
               C 305/14
            
         Eelotsusetaotlus, mille on esitanud Tribunal Supremo, Sala de lo Contencioso-Administrativo, Sección Cuarta (Hispaania) 25. mail 2016 – Sharda Europe B.V.B.A. versus Administración del Estado ja Syngenta Agro, S.A.
   (Kohtuasi C-293/16)
   (2016/C 305/20)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo, Sala de lo Contencioso-Administrativo, Sección Cuarta
   
      Põhikohtuasja pooled
   
   
      Kassaator: Sharda Europe B.V.B.A.
   
      Vastustajad: Administración del Estado ja Syngenta Agro, S.A.
   
      Eelotsuse küsimused
   
   
               1.
            
            
               Kuna esineb lahknevus komisjoni 1. juuli 2008. aasta direktiivi 2008/69/EÜ (1) artikli 3 lõike 2 erinevate keeleversioonide vahel, ja ka lahknevus direktiivi põhjendusest 7, siis esitatakse Euroopa Kohtule järgmine eelotsuse küsimus:
               Kas komisjoni 1. juuli 2008. aasta direktiivi 2008/69/EÜ hispaaniakeelse versiooni artikli 3 lõikes 2 sätestatud kuupäeva 31. detsember 2008 tuleb mõista liikmesriikide poolt uue hindamise lõpetamise lõpptähtpäevana või viimase kuupäevana nende toimeainete direktiivi 91/414/EMÜ (2) I lisa loetellu kandmiseks, mille puhul tuleb teha uus hindamine, või viimase kuupäevana vastava loetellu kandmise taotluse esitamiseks?
            
         
               2.
            
            
               Kas direktiivi 2008/69/EÜ artikli 3 lõike 2 väljend „hiljemalt 31. detsembriks 2008” on aegumistähtaeg nõukogu 15. juuli 1991. aasta direktiivist 91/414/EMÜ tuleneva süsteemiga kaitstud eesmärgi tõttu ja seda ei ole liikmesriikidel lubatud pikendada, nii et see on direktiivis lõplikult kehtestatud?
            
         
               3.
            
            
               Juhuks kui leitakse, et nimetatud tähtaega võib pikendada, siis kas seda tuleb pikendada objektiivsetel vääramatu jõu põhjustel või kas – kuna artikli 3 volitus on adresseeritud liikmesriikidele – see tähendab, et liikmesriigid võivad seda pikendada kooskõlas oma siseriiklike õigusaktidega vastavalt direktiivist tuletavatele juhtudele ja nõuetele?
            
         
      (1)  Komisjoni 1. juuli 2008. aasta direktiiv 2008/69/EÜ, millega muudetakse nõukogu direktiivi 91/414/EMÜ toimeainete klofentesiin, dikamba, difenokonasool, diflubensuroon, imasakviin, lenatsiil, oksadiasoon, pikloraam ja püriproksüfeen lisamisega (ELT L 172, lk 9).
   
      (2)  Nõukogu 15. juuli 1991. aasta direktiiv 91/414/EMÜ (EÜT L 230, lk 1; ELT eriväljaanne 03/11, lk 332).